У той канкрэтнай сітуацыі праявіўся ўвесь спектр бесчалавечнага стаўлення дзяржавы да жывёлаў: разбіць вакно ў машыне, каб вызваліць пса – значыць, здзейсніць адміністратыўнае правапарушэнне; Міністэрства надзвычайных сітуацый па законе ўвогуле не мусіць дасылаць машыны на такія выпадкі (хоць часам ідзе насустрач і робіць гэта). Тое, што людзі стаялі і назіралі, як памірае сабака, бо баяліся, што за разбітае ў машыне шкло давядзецца заплаціць, - гэта пытанне сумлення гэтых людзей, але перад імі першапачаткова не павінна было быць гэтай дылемы.